**ISTARSKA ŽUPANIJA – REGIONE ISTRIANA**, Pazin, Dršćevka 3, OIB: 90017522601, koju zastupa Zamjenik župana koji obnaša dužnost Župana Fabrizio Radin, (u nastavku: Naručitelj)

i

\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_-, OIB: \_\_\_\_\_\_\_\_\_\_\_\_\_\_\_\_\_\_\_\_, zastupano po \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ (u nastavku: Izvođač) zaključili su u \_\_\_\_\_\_\_\_\_\_\_\_\_\_\_\_\_ i Puli, dana \_\_. \_\_\_\_\_\_\_\_\_\_- 202\_\_. g., sljedeći

**UGOVOR**

**O IZVOĐENJU RADOVA *NA REKONSTRUKCIJI I DOGRADNJI CENTRA ZA KOMPETENTNO CJELOŽIVOTNO RAZVIJANJE INOVATIVNIH ZNANJA I VJEŠTINA U SEKTORU UGOSTITELJSTVA I TURIZMA PULA – KLIK PULA***

**UVODNA ODREDBA**

**Članak 1.**

1) Ovaj Ugovor sklapa se temeljem Odluke o odabiru KLASA:\_\_\_\_\_\_, URBROJ: \_\_\_\_\_\_ od \_\_. \_\_\_\_\_\_\_\_\_ 202\_. g., donesene u provedenom otvorenom postupku javne nabave radova na rekonstrukciji i dogradnji Centra za kompetentno cjeloživotno razvijanje inovativnih znanja i vještina u sektoru ugostiteljstva i turizma Pula – KLIK Pula, kojom je ponuda ponuditelja \_\_\_\_\_\_\_\_\_\_\_\_\_\_ po kriteriju ekonomski najpovoljnije ponude odabrana kao najpovoljnija.

**Članak 2.**

1) Naručitelj povjerava, a Izvođač preuzima obvezu izvođenja radova, sukladno ponudi i troškovniku Izvođača broj: \_\_\_\_\_\_\_\_\_ od \_\_\_\_\_\_\_\_ 202\_. godine dostavljenoj u postupku javne nabave iz članka 1. ovog Ugovora, a koji čine njegov sastavni i neodvojivi dio.

2) Izvođač se obvezuje obaviti poslove iz stavka 1. ovog članka stručno uz primjenu važećih propisa iz područja građenja, pravila struke, tehničkih propisa, normativa i standarda koji vrijede za tu vrstu radova, sukladno aktima za građenje te projektno-tehničkoj dokumentaciji koja se sastoji od sljedećeg:

Glavni projekt – izmjene i dopune, ZOP STUT-199/19 iz siječnja 2020.g., glavnog projektanta Ivane Kosier – Czeisberger dipl.ing.arh koji se sastoji od:

MAPA 1 - Arhitektonski projekt – izmjena i dopuna, oznake 199/19 iz siječnja 2020.g.,

MAPA 1A - Arhitektonski projekt – projekt krajobraznog uređenja – izmjena i dopuna, oznake 199/19 iz siječnja 2020.godine,

MAPA 2 – Arhitektonski projekt – projekt fizike zgrade – izmjena i dopuna, oznake BP 35/19 iz siječnja 2020.g.,

MAPA 3 – Građevinski projekt – projekt internih prometnih površina – izmjena i dopuna, oznake 199/19 iz siječnja 2020.g.,

MAPA 4 – Građevinski projekt – projekt konstrukcije – izmjena i dopuna,oznake 324/20 iz siječnja 2020.g.

MAPA 5 – Elektrotehnički projekt – projekt jake i slabe struje – izmjena i dopuna, oznake 124/19 iz veljače 2020.godine,

MAPA 6 – Elektrotehnički projekt – projekt sustava za dojavu požara – izmjena i dopuna, oznake 124/19 iz veljače 2020.godine,

MAPA 7 – Građevinski projekt – projekt vodovoda i odvodnje – izmjena i dopuna, oznake 17-20-S iz siječnja 2020.godine,

MAPA 8 – Strojarski projekt – projekt grijanja, hlađenja i ventilacije – izmjena i dopuna (knjiga 1), oznake TD 1197 iz siječnja 2020.godine,

MAPA 8 – Strojarski projekt – projekt plinske instalacije – izmjena i dopuna (knjiga 2), oznake TD 1198 iz siječnja 2020.godine,

MAPA 9 – Strojarski projekt – projekt sprinkler instalacije – izmjena i dopuna, oznake 863-19 iz siječnja 2020.godine

MAPA 10 - Arhitektonski projekt – tehnološki projekt kuharskih i slastičarskih praktikuma – izmjena i dopuna, oznake 06/17 iz siječnja 2020.godine,

MAPA 12 – Strojarski projekt – projekt vertikalnog transporta – izmjena i dopuna, oznake PPN 3508-3509/20 iz siječnja 2020.godine,

MAPA 13 – Geodetski projekt – izmjena i dopuna, oznake \_\_\_\_ iz \_\_\_\_ 2020. godine,

Elaborat zaštite od požara – izmjena i dopuna, oznake 240220 iz siječnja 2020. godine,

Elaborat zaštite na radu – izmjena i dopuna, oznake 250220 iz siječnja 2020. godine,

Geotehnički elaborat

Izvedbeni projekt – izmjene i dopune, ZOP STUT-199/19 iz svibnja 2020.g., glavnog projektanta Ivane Kosier – Czeisberger dipl.ing.arh koji se sastoji od:

MAPA 1 - Arhitektonski projekt – izmjena i dopuna, oznake 199/19 iz svibnja 2020.g.,

MAPA 1A - Arhitektonski projekt – projekt krajobraznog uređenja – izmjena i dopuna, oznake 199/19 iz svibnja 2020.godine,

MAPA 3 – Građevinski projekt – projekt internih prometnih površina – izmjena i dopuna, oznake 199/19 iz svibnja 2020.g.,

MAPA 4 – Građevinski projekt – projekt konstrukcije – izmjena i dopuna,oznake 324/20 iz svibnja 2020.g.

MAPA 5 – Elektrotehnički projekt – projekt jake i slabe struje – izmjena i dopuna, oznake 124/19 iz svibnja 2020.godine,

MAPA 6 – Elektrotehnički projekt – projekt sustava za dojavu požara – izmjena i dopuna, oznake 124/19 iz svibnja 2020.godine,

MAPA 7 – Građevinski projekt – projekt vodovoda i odvodnje – izmjena i dopuna, oznake 17-20-S iz svibnja 2020.godine,

MAPA 8 – Strojarski projekt – projekt grijanja, hlađenja i ventilacije – izmjena i dopuna (knjiga 1), oznake TD 1197 iz svibnja 2020.godine,

MAPA 8 – Strojarski projekt – projekt plinske instalacije – izmjena i dopuna (knjiga 2), oznake TD 1198 iz svibnja 2020.godine,

MAPA 9 – Strojarski projekt – projekt sprinkler instalacije – izmjena i dopuna, oznake 863-19 iz svibnja 2020.godine

MAPA 10 - Arhitektonski projekt – tehnološki projekt kuharskih i slastičarskih praktikuma – izmjena i dopuna, oznake 06/17 iz svibnja 2020.godine,

MAPA 12 – Strojarski projekt – projekt vertikalnog transporta – izmjena i dopuna, oznake PPN 3704-3705/20 iz svibnja 2020.godine.

3) Na izvršenje ugovora o javnoj nabavi, neće se primjenjivati trgovački običaji – uzance.

**Članak 3.**

1) Ugovorne strane suglasno ugovaraju cijenu radova u skladu sa cijenom iz odabrane ponude Izvođača u iznosu od:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kn bez poreza na dodanu vrijednost

PDV 25 % \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kn

Sveukupno \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kn s porezom na dodanu vrijednost.

**(NAPOMENA: primijeniti ovisno o tome radi li se o Zajednici ponuditelja)**

**Izvođač, odnosno članovi zajednice ponuditelja izvesti će predmetne radove u vrijednosnim udjelima od ukupne vrijednosti ugovora kako slijedi:**

* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izvesti će radove u vrijednosti \_\_\_\_kn (bez PDV-a), što čini – \_\_\_\_ % ukupne vrijednosti ugovora;**
* **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ izvesti će radove u vrijednosti \_\_\_\_kn (bez PDV-a), što čini – \_\_\_\_ % ukupne vrijednosti ugovora;**

**Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio na način opisan u točki 7.12. Dokumentacije o nabavi, ako zajednica gospodarskih subjekata ne odredi drugačije.**

2) Ugovorene jedinične cijene su nepromjenjive za cijelo vrijeme trajanja ovog Ugovora. U njih su uračunati i predviđeni porast životnih i drugih troškova za razdoblje izvršenja posla. Promijene cijena sirovina na tržištu neće se tako smatrati višom silom i/ili promijenjenim okolnostima. Isto se odnosi i na cijenu radnika, alata, strojeva, opreme i/ili svih poreza.

3) Konačna cijena radova utvrdit će se temeljem odredbi ovog Ugovora, prema stvarno izvedenim količinama radova ovjerenih u građevinskoj knjizi i jediničnim cijenama iz ugovornog troškovnika.

4) Ugovorna cijena pokriva sve obveze Izvođača iz ovog Ugovora i sve što je potrebno za izvođenje i završetak ugovorenih radova prema priloženom ugovornom troškovniku i otklanjanje svih nedostataka.

5) U ugovorenu cijenu je uključen sav rad i materijal vezan za organizaciju izvođenja radova na gradilištu: ograde, vrata gradilišta, putevi na gradilištu, uredi, blagovaonice, svlačionice, sanitarije gradilišta, spremišta materijala i alata, telefonski, električni, vodovodni priključci gradilišta kao i cijena korištenja priključaka.

6) Izvođač se također obavezuje platiti dažbine, takse i sve ostale troškove u vezi radova koje treba izvršiti, materijala i sredstava za rad koji će se koristiti, i to postojećih ali i buduće dospjelih.

7) Ugovorene radove će Izvođač izvesti do pune funkcionalnosti prema projektnoj dokumentaciji, opisima iz troškovnika u zoni obuhvata projekta.

8) Obveza pune funkcionalnosti u svakom slučaju znači mogućnost krajnjeg korisnika da samostalno i sigurno koristi izgrađenu uporabljivu građevinu Izvođača, a u skladu s predviđenom namjenom i sa svim predviđenim modalitetima korištenja, bez potrebe angažmana nekog dodatnog izvođača ili stručnjaka.

9) Izvođač može kao stručnjak predlagati Naručitelju promjenu tehničkih specifikacija radi postizanja ušteda, kraćeg roka gradnje ili veće funkcionalnosti radova, ako se time ne odstupa od Projektne dokumentacije i odobrenja za gradnju. Ako bi Izvođač ustanovio da su količine iz glavnog projekta predimenzionirane, može predložiti Naručitelju umanjenje količina uz odgovarajuće umanjenje cijene.

**MJESTO IZVOĐENJA RADOVA**

**Članak 4.**

1) Mjesto izvođenja radova je Pula, Ruže Petrović 15, na k.č. 5184/6, k.o. Pula.

**ROKOVI IZVOĐENJA RADOVA I IZVRŠENJA UGOVORA TE UVOĐENJE IZVOĐAČA U POSAO**

**Članak 5.**

1) Krajnji rok za izvršenje ugovora je 15 mjeseci od sklapanja ugovora po fazama ispunjenja kako slijedi:

- uvođenje u posao u roku od 15 dana od sklapanja ugovora

- izvođenje svih radova na rekonstrukciji i dogradnji u roku 12 mjeseci od uvođenja u posao

- tehnički pregled i ishođenje uporabne dozvole za građevinu u roku 60 dana od završetka radova

- uspješna primopredaja radova u roku 15 dana od ishođenja uporabne dozvole

2) Izvođač će započeti s izvođenjem ugovorenih radova odmah nakon uvođenja u posao poštujući izrađene Detaljne dinamičke planove prema vrsti radova koji su obostrano prihvaćeni i čine sastavni dio ovog ugovora.

3) Ugovorne strane su suglasne da se radovi smatraju dovršenima nakon uspješne primopredaje građevine sukladno članku 9. stavak 3. ovog ugovora

**Članak 6.**

1) Naručitelj će uvesti izvođača u posao nakon pravovremenog zaprimanja jamstva za uredno ispunjenje ugovora i jamstva o osiguranju za pokriće odgovornosti iz djelatnosti za otklanjanje štete.

2) Točan dan uvođenja u posao odredit će Naručitelj i o tome pravovremeno obavijestiti Izvođača

3) Smatra se da je Izvođač radova uveden u posao kada mu Naručitelj omogući pristup lokaciji izvođenja radova i dostavi kompletnu tehničku dokumentaciju što se utvrđuje zapisnikom kojeg potpisuje ovlašteni predstavnik Naručitelja, ovlašteni predstavnik Izvođača radova i Nadzorni inženjer.

4) Ugovorne strane su suglasne da se datum uvođenja izvođača u posao obavezno upisuje i u građevinski dnevnik.

**Članak 7.**

1) Izvođač je radi praćenja realizacije predmeta ovoga Ugovora dužan najkasnije do dana uvođenja u posao dostaviti Naručitelju Detaljan dinamički plan po vrstama radova sa uključenim datumima početaka i završetaka pojedinih vrsta radova.

2) Detaljni dinamički plan radova mora biti odobren od strane Nadzornog inženjera i ovlaštenog predstavnika Naručitelja.

3) Detaljni dinamički plan mora biti izrađen na način da je sastavljen na mjesečnoj bazi koja odgovora roku izvođenja radova, unutar koje je sadržana podjela na dane ili tjedne.

4) U slučaju da kod izvedbe radova dođe do odstupanja od Detaljnog dinamičkog plana radova, Izvođač radova dužan je bez odgode ažurirati Detaljni dinamički plan, a isti također mora biti odobren od Nadzornog inženjera i ovlaštenog predstavnika Naručitelja.

5) Detaljni dinamički plan i sve njegove naknadne izmjene i dopune činiti će sastavni dio ugovora.

**Članak 8.**

1) Produljenje roka izvođenja radova Naručitelj može odobriti u sljedećim slučajevima:

* ako Izvođač radova bez svoje krivnje bude spriječen izvoditi radove, a zbog događaja koji se nisu mogli predvidjeti i čije posljedice Izvođač radova nije mogao predvidjeti, izbjeći ni ukloniti (viša sila), a o čijem je nastupu i prestanku Izvođač radova bez odlaganja dužan obavijestiti Naručitelja,
* uslijed mjera predviđenih aktima javnopravnih tijela,
* ako Naručitelj, odnosno Nadzorni inženjer, izda nalog o obustavi radova ili iz razloga koji nisu uzrokovani krivnjom Izvođača, za broj dana koji odgovara trajanju obustave,
* nepovoljnih vremenskih prilika za izvođenje pojedinih vrsta radova, koje znatno odstupaju od vremenskih prilika za godišnje doba i mjesto izvođenja radova, utvrđene u građevinskom dnevniku i ovjerene od nadzornog inženjera temeljem evidencije hidrometeoroloških uvjeta tijekom izvođenja radova. Rok izvođenja radova produljit će se za odgovarajući broj dana utvrđenih u građevinskom dnevniku
* zbog bilo kojeg kašnjenja kojeg je uzrokovao Naručitelj ili osobe za koje on odgovara.
* u slučaju otklanjanja nedostataka po utvrđenom tehničkom pregledu, ili

2) Zahtjev za produljenje roka za izvršenje obveza podnosi se pisanim putem Naručitelju putem Nadzornog inženjera odmah po nastanku okolnosti na kojima se temelji zahtjev.

3) U zahtjevu je potrebno opisati okolnosti na kojima se on temelji te dostaviti dokaze takvih navoda. Uz zahtjev se dostavlja revidirani detaljni dinamički plan iz kojeg je vidljiv novi rok završetka radova.

4) U slučaju osnovanosti zahtjeva pristupa se izmjeni Ugovora.

5) Izvođač ne može zahtijevati produljenje roka zbog okolnosti koje su nastupile nakon proteka roka za završetak radova.

**PRIMOPREDAJA RADOVA I OKONČANI OBRAČUN**

**Članak 9.**

1) Primopredaja radova izvršiti će se Zapisnikom o primopredaji sastavljenim od Stručnog nadzora te ovjerenim od strane svih sudionika primopredaje, nakon uspješno provedenog tehničkog pregleda i ishođenja uporabne dozvole.

2) Primopredaja građevine Naručitelju izvršiti nakon izvršenih radova sljedećom dinamikom:

* Odmah po završetku radova Izvođač se obvezuje obavijestiti Naručitelja da su radovi koji čine predmet ugovora završeni te da je građevina spremna za tehnički pregled
* Po predanoj obavijesti iz točke 1. ovog članka, ugovorne strane će se izvršiti primopredaju dokumentacije nužne za uspješno provođenje tehničkog pregleda u što kraćem roku
* ukoliko nakon obavijesti o završetku radova dionici u gradnji utvrde da je potrebno izvršiti manje popravke ili dorade izvedenih radova, ispitivanja kvalitete i funkcionalnosti radova ili izvesti naknadne radove, Izvođač je dužan o svom trošku, ukloniti navedene nedostatke najkasnije do dana određenog za primopredaju radova
* Naručitelj će odmah po primitku dokumentacije na način kako je to definirano točkom 2. ovog stavka podnijeti zahtjev za ishođenje dozvole za uporabu građevine koja je predmet gradnje, u kojem postupku će se provesti tehnički pregled
* U roku 15 dana nakon uspješnog provođenja tehničkog pregleda i ishođenja uporabne dozvole pristupiti će se primopredaji građevine Naručitelju.
* Nakon uspješne primopredaje građevine smatrati će se da je građevina dovršena i predana.

3) Pod uspješnom primopredajom podrazumijeva kada se nakon primopredaje građevine iz točke 4. prethodnog stavka ovog članka utvrdi da nema potrebe za nikakvim dodatnim radovima

4) Prilikom primopredaje građevine sastavlja se primopredajni zapisnik koji sadrži elemente potrebne za izradu završnog izvješća u kojem je nužno navesti sljedeće:

* podatke o ugovoru – KLASA, URBROJ, datum sklapanja, ugovorenu vrijednost te rok za dovršetak radova
* utvrditi predaju građevinske knjige i građevinskog dnevnika te prijedloga okončanog obračuna
* jesu li radovi izvedeni u cijelosti po Ugovoru, projektno-tehničkoj dokumentaciji i troškovniku iz ovog Ugovora, odnosno po propisima i pravilima struke,
* odgovara li kvaliteta izvedenih radova ugovorenoj kvaliteti, odnosno koje radove mora Izvođač o svom trošku dovršiti, popraviti ili otkloniti nedostatke i u kojem roku to treba učiniti,
* utvrditi primopredaju jamstvenih listova i atesta za izvedene radove, materijal i opremu koju je Izvođač ugradio u građevinu, a za koju jamstvo daje proizvođač tih proizvoda,
* utvrditi eventualna, od strane Naručitelja, odnosno Nadzora odobrena odstupanja od projekta, s priloženom dokumentacijom po kojoj su izvedene izmjene,
* utvrditi da je Izvođač dao korisniku i Naručitelju Izjavu o izvedenim radovima s uputom za održavanje građevine koja je obvezni prilog Primopredajnog zapisnika,
* utvrditi datum od kojeg se građevina može početi redovno koristiti u skladu s namjenom te rokove na koje se izdaje jamstvo za otklanjanje nedostataka

**Članak 10.**

1) Naručitelj ima pravo aktivirati jamstvo za uredno izvršenje ugovora u slučaju kada se na tehničkom pregledu za izdavanje dozvole za uporabu građevine utvrde takvi nedostatci zbog kojih bi bilo nužno raditi preinake u projektnoj dokumentaciji kako bi se uspješno prošao navedeni tehnički pregled.

2) U predmetnom slučaju jamstvo za uredno izvršenje ugovora se može aktivirati samo i isključivo u slučaju ako je Izvođač kriv za utvrđene nedostatke. Izvođač se može osloboditi krivnje samo i isključivo ako je izradio građevinu u skladu s dostavljenom tehničkom dokumentacijom odnosno postupio u skladu s pisanim nalozima Naručitelja. U navedenom slučaju teret dokaza je na Izvođaču.

**OBRAČUN I PLAĆANJE IZVEDENIH RADOVA**

**Članak 11.**

1) Izvedeni radovi obračunavati će se na osnovi izmjere stvarno izvedenih količina radova, te po inženjeru gradilišta i nadzornom inženjeru ovjerene građevinske knjige.

2) Izvedene i ovjerene radove Izvođač će obračunavati temeljem privremenih situacija i okončane situacije koje Izvođač radova ispostavlja u 4 primjerka.

3) Sva plaćanja po privremenim mjesečnim situacijama vršiti će se do 90% (devedeset posto) ukupno ugovorenog iznosa po ugovoru o javnoj nabavi, a preostalih 10% (deset posto) platit će se temeljem uredno ispostavljene okončane situacije nakon izvršene primopredaje radova.

4) Privremene situacije koje čine prilog eRačunu Izvođač ispostavlja do 10-og dana u mjesecu za radove izvedene u proteklom mjesecu. Situaciju na gradilištu ovjerava nadzorni inženjer u roku od 5 (pet) dana od dana primitka.

5) Situaciju ovjerenu od strane nadzornog inženjera, Izvođač dostavlja predstavniku Naručitelja osobno na redovnoj koordinaciji.

6) Ukoliko nadzorni inženjer, odnosno Naručitelj ima primjedbe na primljenu situaciju, može ju osporiti te tražiti njenu izmjenu i/ili dopunu u roku od 10 (deset) dana po primitku situacije.

7) Temeljem ovjerenih situacija izvođač radova ispostavlja eRačun kojeg se naručitelj obvezuje ovjeriti ili osporiti u roku od 10 dana od dana primitka istog, te ovjereni i nesporni dio platiti u roku do 30 dana.

8) Izvođač je dužan izmjene/dopune izraditi u roku do 10 dana. Sve dostavljene primjedbe na privremene situacije, moraju se razriješiti prije dostavljanja sljedeće privremene situacije.

9) Izvođač je obvezan ispostavljati eRačune i prateće isprave sukladno europskoj normi, a Naručitelj je obvezan zaprimati, obrađivati te izvršiti plaćanje elektroničkih računa i prateće isprave

10) Prilikom ispostave računa Izvođač je obvezan na računu navesti KLASU i URBROJ ovog Ugovora. Račun se ispostavlja na adresu: Istarska županija, Upravni odjel za obrazovanje, sport i tehničku kulturu Istarske županije, G.Martinuzzi 2, 52220 Labin.

11) Ukoliko Naručitelj kasni s plaćanjem, Izvođač ima pravo na zakonsku zateznu kamatu.

12) Nije predviđen predujam-avans. Sva plaćanja između ugovornih strana vrše se u kunama.

13) Izvođač ne smije bez suglasnosti Naručitelja, svoja potraživanja prema Naručitelju, po ovom Ugovoru, prenositi na treće osobe.

14) U slučaju da se dio ugovora daje u podugovaranje, isti se prethodno dostavljaju Izvođaču radova na ovjeru, te se tako potvrđeni uz specifikaciju izvedenih radova prilažu vlastitom eRačunu za svaku obračunsku situaciju.

15) Naručitelj će temeljem priloga eRačunu Izvođača radova neposredno izvršiti uplatu na poslovni račun podugovaratelja za nesporni dio izvršenih radova.

**OBVEZE UGOVORNIH STRANA**

**Članak 12.**

Naručitelj je obvezan:

- prijaviti početak građenja nadležnom tijelu,

- uvesti Izvođača u posao,

- pismeno izvijestiti Izvođača o imenovanju nadzornog inženjera,

- Izvođaču platiti ugovorenu cijenu na način utvrđen ovim Ugovorom,

- od Izvođača nakon završetka ugovorenih radova, obavljenog tehničkog pregleda i ishođenja uporabne dozvole primiti izvedene radove i prateću dokumentaciju.

**Članak 13.**

1) Izvođač potvrđuje da je prije sklapanja ovog Ugovora proučio projektnu dokumentaciju i da je upoznat sa stanjem budućeg gradilišta.

2) Glavnim izvođačem radova imenuje se izvođač \_\_\_\_\_\_\_\_\_\_\_\_\_\_\_\_\_-, \_\_\_\_\_\_\_\_\_\_\_, OIB: \_\_\_\_\_\_\_\_\_\_\_, koji će biti odgovoran za međusobno usklađivanje izvođenja radova izvođača/svih izvođača i podizvođača kao i za izvršenje svih radova u ugovorenom roku te će imenovati glavnog inženjera gradilišta.

3) Izvođač se obvezuje da će se tijekom ispunjenja ugovornih obveza ponašati profesionalno, neovisno, etički i s pažnjom dobrog stručnjaka

4) Ukoliko Izvođač radova odnosno njegove odgovorne osobe, ili imenovani stručnjaci u govoru ne komuniciraju na hrvatskom jeziku, odnosno u pismu se ne koriste latiničnim pismom, dužan je osigurati prevoditelja, te snositi troškove usluga prijevoda dokumenata na hrvatski jezik o vlastitom trošku za cijelo vrijeme trajanja ugovora.

5) Izvođač je prigodom pripreme gradilišta i građenja obvezan:

* fizički osigurati i ograditi gradilište na propisan način sve u svrhu osiguranja sigurnosti prolaznika i sprječavanja neovlaštenog pristupa na gradilište,
* u skladu s zakonskim obvezama označiti gradilište pločom,
* voditi građevinski dnevnik,
* voditi građevinsku knjigu, u koje upisuju točni podaci o izmjerama i količinama stvarno izvedenih radova po odgovarajućim stavkama troškovnika, po potrebi se ucrtavaju i skice,
* odazivati se redovnim sastancima sa predstavnicima Naručitelja i nadzornog inženjera te izvanrednim sastancima na zahtjev predstavnika Naručitelja kada situacija na gradilištu to nalaže
* izgraditi građevinu prema cjelokupnoj dokumentaciji i troškovniku dostavljenom mu od strane Naručitelja i zahtjevima Naručitelja
* upotrebljavati samo one materijale i proizvode koji su navedeni u specificiranoj dokumentaciji te tom prilikom postupati prema pravilima struke
* u okviru ugovorene cijene, ugraditi neiskorišteni materijal, opremu i uređaje propisan, adekvatan i prema Hrvatskim normama atestiran materijal ili jednakovrijedan te sukladan ostalim propisima o tehničkoj sukladnosti, građevnim proizvodima i zaštiti okoliša
* u cilju dokaza kvalitete materijala, opreme i izvedenih radova Izvođač je u okviru ugovorene cijene obvezan obavljati potrebna prethodna i tekuća ispitivanja po vrsti i obimu predviđenom u važećim standardima te tehničkim normama određenima glavnim projektom
* Za instalacijske sustave Izvođač je dužan, u okviru ugovorene cijene, osim atesta o kvaliteti ugrađenih materijala, dati ateste za instalacijske sustave
* provoditi izmjene u izvođenju, u smislu promjene opisa pojedinih vrsta ili obima radova ili dijelova građevine, načinu izvođenja i odabiru alternativnih materijala i opreme samo ukoliko počivaju na službenom zahtjevu Naručitelja ili na službenom odobrenju Naručitelja
* izvoditi radove na način da nepotrebno ili neopravdano ne ometa osobe, pristup i korištenje i zauzimanje pristupa cesti i pločnika u blizini gradilišta
* poduzeti sve potrebne i propisane mjere sigurnosti za svoje radnike, prolaznike, promet, građevinu, susjedne objekte i okolicu te se obvezuje pridržavati Zakona o zaštiti na radu i drugih važećih propisa
* paziti da na gradilištu nema nepotrebnih stvari i uklonit će svu nepotrebnu mehanizaciju ili višak materijala. Izvođač će odstraniti i odvesti s gradilišta sav otpad, smeće, objekte pripremnih radova i ostatke koji više nisu potrebni
* poduzeti sve odgovarajuće mjere za zaštitu okoliša te voditi računa da emisije, štetne materije i površinska otjecanja te druga zagađenja od njegovih aktivnosti ne prijeđu vrijednosti propisane važećim zakonima

6) U slučaju iz prethodnog stavka, Izvođač je dužan otkloniti nedostatke u roku koji odredi predstavnik Naručitelja ili Nadzorni inženjer uz suglasnost Naručitelja.

**Članak 14.**

1) Nakon završetka radova, Izvođač će u razumnom roku i na svoj trošak očistiti i ukloniti s gradilišta svu mehanizaciju, višak materijala, otpad, smeće i objekte pripremnih radova

te okoliš i površine koje je Izvođač koristio vratiti u prijašnje stanje i očišćeno predati Naručitelju ili drugim vlasnicima zemljišta na kojem se privremene građevine nalaze.

2) Izvođač je obvezan dostaviti dokaz da je otpad zbrinut na zakonom propisani način.

**PODUGOVARATELJI**

**Članak 15.**

1) Ukoliko se u toku izvršenja ovog ugovora utvrdi da Izvođač koristi podugovaratelje, a to nije predviđeno u ponudi i nema suglasnost Naručitelja, Naručitelj će jednostrano raskinuti ovaj Ugovor i naplatiti naknadu stvarno nastale štete koju je pretrpio.

2) Izvođač može tijekom izvršenja Ugovora tražiti uvođenje jednog ili više novih podugovaratelja čiji ukupni udio ne smije prijeći 30 % vrijednosti ovog Ugovora bez PDV-a, neovisno o tome je li prethodno dao dio ugovora o javnoj nabavi u podugovor ili nije.

**ILI (NAPOMENA: primijeniti ovisno o tome ima li Izvođač podugovaratelja)**

**(1) Izvođač daje dio ugovora o javnoj nabavi sljedećem/im podugovaratelju/ima:**

**1. naziv ili tvrtka, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), broj računa podugovaratelja, zakonski zastupnik podugovaratelja, vrsta radova, vrijednost podugovora ili postotni udio.**

***(NAPOMENA: ukoliko je više podugovaratelja, navesti gore tražene podatke za sve)***

**(2) Izvođač može tijekom izvršenja Ugovora zahtijevati od Naručitelja:**

**- promjenu podugovaratelja za onaj dio ugovora o javnoj nabavi koji je prethodno dao u podugovor;**

**- uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije;**

**- preuzimanje izvršenja dijela ugovora o javnoj nabavi koji je prethodno dao u podugovor.**

3) Izvođač smije tijekom izvršenja ugovora mijenjati podugovaratelja prema uvjetima propisanim u Dokumentaciji o nabavi

**NAKNADNI I NEPREDVIĐENI RADOVI**

**Članak 16.**

1) Eventualne nepredviđene i naknadne radove, Izvođač se obvezuje izvesti po cijenama iz ponudbenog troškovnika, po ishođenom pismenom očitovanju stručnog nadzora građenja i predstavnika naručitelja.

2) Ukoliko ponudbenim troškovnikom nisu ugovorene jedinične cijene stavki koje čine eventualne nepredviđene i naknadne radove, o takvim radovima se na zahtjev izvođača ili naručitelja temeljem ponude izvođača, pismeno očituje nadzorni inženjer u skladu s izvršenom analizom tržišnih cijena i stručnom prosudbom o opravdanosti izvođenja takvih radova te ponudi izvođača.

3) U slučaju da naknadni i nepredviđeni radovi dovode do izmjene projektne dokumentacije o takvim radovima je potrebno i pismeno očitovanje projektantskog nadzora.

4) Izvođač može pristupiti izvedbi naknadnih i nepredviđenih radova tek nakon što Naručitelj prihvati očitovanje nadzornog inženjera iz stavka 1.,2. i 3. ovog članka. Naručitelj se mora o navedenom očitovati u roku od 5 (pet) radnih dana od dana primitka ponude Izvođača i pismenog očitovanja stručnog nadzora građenja.

5) Nepredviđene i naknadne radove Izvođač će evidentirati upisom u građevinski dnevnik.

**IZMJENE UGOVORA**

**Članak 17.**

1) Naručitelj i Izvođač smiju izmijeniti ovaj Ugovor tijekom njegova trajanja bez provođenja novog postupka javne nabave pod uvjetima propisanim odredbama članaka 315.- 320. Zakona o javnoj nabavi („Narodne novine“ broj 120/16).

2) Izmjene ugovora rade se isključivo na pisani zahtjev Izvođača radova ili Naručitelja.

3) Ugovorne strane su suglasne da će se izmjeni ugovora tijekom njegovog trajanja pristupiti po prethodno pribavljenoj suglasnosti glavnog nadzornog inženjera, ovlaštenog predstavnika Naručitelja te projektantskog nadzora ukoliko bi izmjene dovele do izmjena i odstupanja od projekta.

**UGOVORNA KAZNA**

**Članak 18.**

1) Ukoliko se Izvođač ne pridržava termina roka završetka i predaje građevine navedene u ovom Ugovoru, ili kasni u pogledu rokova iskazanih u detaljnom dinamičkom planu za određene ključne radove koji su preduvjet za nastavak ostalih radova, Naručitelj ima pravo zaračunati za svaki dan zakašnjenja ugovornu kaznu u visini od 2‰ (dva promila) s tim da maksimalni iznos ugovorene kazne ne smije prijeći 10% (deset posto) od ugovorene vrijednosti radova bez PDV-a.

2) Za kašnjenje, koje je nastalo krivnjom Izvođača u odnosu na Detaljan dinamički plan, Naručitelj je ovlašten privremene mjesečne situacije koje je ovjerio nadzorni inženjer, umanjiti za iznos ugovorne kazne sukladno stavku 1. ovog članka, za svaki dan kašnjenja do dostizanja rokova iz sljedeće faze utvrđene dinamičkim planom.

3) Prilikom završetka ugovorenih radova konačni iznos ugovorne kazne kompenzirati će se s iznosom privremene i okončane situacije koju je ovjerio nadzorni inženjer.

4) Ukoliko dođe do sustizanja roka termina završetka radova i predaje građevine navedenog u ovom Ugovoru, a prema detaljnom dinamičkom planu, umanjeni iznos privremene situacije, koji proizlazi iz privremeno zaračunate ugovorne kazne iz stavka 2. ovog članka, dodati će se iznosu naredne privremene mjesečne ili okončane situacije koju je ovjerio nadzorni inženjer.

5) Plaćanje ugovorne kazne ne utječe na obveze Izvođača.

6) Ugovorna kazna neće se zaračunati ukoliko do raskida Ugovora dođe krivnjom Izvođača. U tom slučaju, Naručitelj će Izvođaču platiti ispravno i kvalitetno izvedene radove s tim da ima pravo aktivirati bankarsku garanciju.

**NAKNADA ŠTETE**

**Članak 19.**

1) Izvođač je dužan sanirati sve nastale štete uslijed građenja uključivo i oštećenja na mreži javnih i nerazvrstanih cesta koje se koriste tijekom izvođenja radova. Troškovi i radovi se posebno ne obračunavaju i ne plaćaju, već se podrazumijeva da su uključeni u ukupnu ugovornu cijenu.

**Članak 20.**

1) U slučaju bilo kakvih odštetnih zahtjeva trećih osoba prema Naručitelju, a koji proizlaze iz izvršenja obveza Izvođača po ovom ugovoru, Izvođač se obvezuje takve zahtjeve u cijelosti preuzeti.

2) Ukoliko bi Naručitelj popravio ili nadoknadio štetu nastalu trećim osobama po osnovi provedbe ovog Ugovora, Naručitelj ima pravo naknaditi štetu odbitkom odgovarajućeg iznosa od bilo koje situacije koju je ispostavio Izvođač, odnosno na Naručitelju drugi prihvatljivi način.

**Članak 21.**

1) Rizik propasti ili oštećenja građevine iz bilo kojeg uzroka prije primopredaje Naručitelju snosi Izvođač te nema pravo na naknadu od Naručitelja.

2) Ukoliko se na radovima ili dijelu građevine dogodi gubitak ili šteta tijekom perioda kada je Izvođač odgovoran za brigu o njima kako je navedeno u prethodnom stavku, Izvođač će nadoknaditi gubitak ili ispraviti štetu na svoj rizik i na trošak tako da radovi ili građevina odgovaraju Ugovoru.

**JAMSTVO ZA UREDNO IZVRŠENJE UGOVORA**

**Članak 22.**

1) Izvođač je obvezan najkasnije u roku od 10 (deset) radnih dana od dana potpisa ugovora, dostaviti Naručitelju jamstvo za uredno ispunjenje ugovora kojim će jamčiti za dobro izvršenje ugovornih obveza u iznosu od 10% vrijednosti ugovora bez PDV-a u obliku bankarske garancije koja mora biti bezuvjetna, s klauzulom plativo na prvi pisani poziv i bez prava prigovora. Rok važenja jamstva za uredno ispunjenje ugovora mora biti 30 dana dulje od roka važenja ugovora, tj. do izvršenja svih ugovorenih radova i otklanjanja eventualnih nedostataka iz ugovora.

2) U slučaju produženja roka trajanja ugovora, odabrani ponuditelj je na zahtjev Naručitelja dužan produžiti rok valjanosti garancije banke do okončanja svih poslova po Ugovoru. Jamstvo za uredno ispunjenje ugovora za slučaj povrede ugovornih obveza mora glasiti na Istarsku županiju.

3) Izvođač može umjesto traženog jamstva dati novčani polog u traženom iznosu. Novčani polog može se uplatiti na: \_\_\_\_\_\_\_\_\_\_\_\_\_\_\_\_, IBAN: \_\_\_\_\_\_\_\_\_\_\_\_\_\_\_\_\_\_, model: \_\_,  poziv na broj: \_\_\_\_\_\_\_\_\_\_\_\_.

4) U slučaju da Izvođač radova ne dostavi jamstvo za uredno ispunjenje ugovora nakon proteka 10 (deset) dana od dana potpisa ugovora, smatrati će se kako je Izvođač odustao od ugovora te kako je ugovor ništetan, te je Naručitelj sukladno odredbama članka 307. ZJN 2016., obvezan izvršiti novo rangiranje ponuditelja, ne uzimajući u obzir ponudu Izvođača radova.

5) Jamstvo za uredno ispunjenje Ugovora vraća se nakon uspješno provedenog tehničkog pregleda, ishodovanja uporabne dozvole, primopredaje i okončanog obračuna radova i dostave jamstva za otklanjanje nedostataka u jamstvenom roku.

**Članak 23.**

1) Jamstvo za uredno izvršenje ugovora naplatit će se u sljedećim slučajevima:

1. sve štete koje Naručitelju nastane nastanu neurednim izvršavanjem ili neizvršenjem ugovornih obveza od strane Izvođača zbog i to u iznosu visine nastale štete sa pripadajućim kamatama,
2. u slučaju raskida Ugovora i to u punom iznosu jamstva,
3. u drugim slučajevima, radi naplate potraživanja koja Naručitelj ima prema Izvođaču u svezi sa ovim Ugovorom do visine iznosa koje Naručitelj potražuje,
4. u slučaju propusta Izvođača da otkloni manje nedostatke utvrđene prilikom preuzimanja radova u određenom roku; u visini procjene vrijednosti nedostataka od strane Nadzornog inženjera,
5. u slučaju neopravdanog propusta Izvođača da dostavi sukladno Ugovoru, jamstvo za otklanjanje nedostataka u jamstvenom roku, u punom iznosu;
6. uvijek kada je to predviđeno ostalim odredbama ovog Ugovora.

### **JAMSTVA O OSIGURANJU ZA POKRIĆE ODGOVORNOSTI IZ DJELATNOSTI ZA OTKLANJANJE ŠTETE**

**Članak 24.**

1) Izvođač je obvezan najkasnije u roku od 10 (deset) radnih dana od dana potpisa ugovora, dostaviti Naručitelju jamstvo za pokriće odgovornosti iz djelatnosti za otklanjanje štete u obliku dvije police.

2) Sukladno stavku 1.ovog članka Izvođač dostavlja Naručitelju:

- policu osiguranja gradilišta za sve radove, materijale i opremu koja se ugrađuje u objekt od svih rizika u graditeljstvu - osnovnih rizika i dopunskog rizika poplave, bujice, visoke i podzemne vode te ugovorene odgovornosti izvođača građevinskih radova u jamstvenom roku od 24 mjeseca, uz osiguranu svotu u visini vrijednosti radova, materijala i opreme bez ugovorene franšize te ga održavati na snazi najmanje do dana primopredaje radova naručitelju

- policu osiguranja odgovornosti za štetu zbog smrti, povreda tijela ili zdravlja te oštećenja ili uništenja stvari treće osobe uključivo i prema djelatnicima, a koja bi odgovornost proizašla iz obavljanja registrirane djelatnosti, vlasništva, posjedovanja ili određenog svojstva stvari te pravnog odnosa za cijelo vrijeme trajanja izvođenja radova. U polici trebaju biti pokrivene i štete koje bi prouzročili samohodni radni strojevi, radna vozila za vrijeme dok obavljaju radnu funkciju. Osigurana svota u polici treba biti najmanje 1.500.000,00 kn po štetnom događaju bez franšize.

2) Djelatnici Naručitelja, kao i sam Naručitelj, smatraju se trećim osobama u smislu odgovornosti Izvođača za štetu koju pretrpe te osobe od djelatnosti koju obavlja Izvođač, odnosno od njegove opasne stvari.

3) Izvođač je obvezan police osiguranja vinkulirati u korist Naručitelja.

4) Uz police iz stavka 2. ovog članka, Izvođač je dužan dostaviti dokaz o uplati premije ili 1. rate premije kao dokaz da pokriće po polici počinje s datumom početka osiguranja upisanom na polici

5) Ukoliko iz bilo kojeg razloga nastane potreba za produžetkom roka izvršenja predmeta nabave, a izvođaču prestane važiti polica osiguranja odgovornosti iz djelatnosti, izvođač se obvezuje dostaviti naručitelju novu, važeću policu osiguranja u roku od 3 dana od dana isteka roka važenja stare police

6) Ukoliko Izvođač ne dostavi police osiguranja u navedenom roku ili novu važeću policu osiguranja, Naručitelj ima pravo raskinuti ovaj Ugovor.

**JAMSTVO ZA OTKLANJANJE NEDOSTATAKA U JAMSTVENOM ROKU**

**Članak 25.**

1) Jamstvo za otklanjanje nedostataka u jamstvenom roku treba biti u obliku neopozive bankarske garancije, naplative od banke na prvi poziv, bez prava protesta, te mora glasiti na Naručitelja, ili u obliku novčanog pologa na račun Naručitelja uz naznaku svrhe „Jamstvo za otklanjanje nedostataka u jamstvenom roku za radove na na rekonstrukciji i dogradnji Centra KLIK Pula, evidencijski broj nabave 15-20-MV“.

2) Jamstva se predaju uz okončanu situaciju ovjerenu od strane nadzornog inženjera u obliku bankarske garancije na jamstveni rok od 2 godine, u roku od 8 dana od izvršene primopredaje radova.

3) Točan iznos bankarske garancije izvršit će se neposredno prije primopredaje radova kad će se točno utvrditi u kojim iznosima su izvedeni pojedini radovi, a jamstva će pokrivati 10% utvrđenih iznosa bez obračunatog PDV-a.

4) Jamstveni rok za ugrađenu opremu i materijale jednak je jamstvenom roku koji daje proizvođač opreme i materijala ili njegov predstavnik, a uvjeti iz jamstva u cijelosti se prenose na Naručitelja.

5) Po isteku jamstvenog roka Naručitelj se obvezuje Izvođaču izvršiti povrat bankarske garancije/uplaćenog novčanog pologa kao jamstva za otklanjanje nedostataka.

**Članak 26.**

1) Izvođač je obvezan u jamstvenom roku na pisani poziv Naručitelja o svom trošku i na svoj rizik otkloniti svaki nedostatak koji je nastao zbog njegovog propusta, nekvalitetnog rada ili nepostizanja ugovorne namjene i/ili propisane kvalitete.

2) Ukoliko Izvođač na pisani poziv Naručitelja ne pristupi otklanjanju nedostataka najkasnije u roku od 10 (deset) dana od prijama pisanog poziva, ili ne otkloni nedostatak u roku koji je određen u pisanom pozivu Naručitelja, Naručitelj ima pravo otkloniti nedostatak na teret Izvođača i naplatiti jamstvo iz članka 25. ovog Ugovora.

**RASKID UGOVORA OD STRANE NARUČITELJA**

**Članak 27.**

1) Naručitelj ima pravo raskinuti Ugovor:

* Je ugovor značajno izmijenjen, što bi zahtijevalo novi postupak nabave na temelju članka 321. ZJN 2016.
* je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016.,
* se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije
* se ugovor nije trebao dodijeliti ugovaratelju zbog ozbiljne povrede odredaba ovoga Zakona, a koja je utvrđena pravomoćnom presudom nadležnog upravnog suda
* ne dostavi tražena jamstva u ugovorenom roku,
* ne dostavi policu osiguranja u ugovorenom roku,
* ukoliko Izvođač propusti ispuniti neku obvezu iz Ugovora te slijedom propusta ne postupi prema pisanoj obavijesti Naručitelja za uklanjanje nedostatka ili ne ukloni nedostatak u odgovarajućem roku
* Izvođač prekine radove bez opravdanog razloga te ako ih ponovno ne započne nakon pisanog poziva i određivanja roka od strane Naručitelja,
* prepusti podizvođaču izvođenje pojedinih radova suprotno odredbama ovog Ugovora,
* ako se nad njim otvori stečajni postupak ili predstečajne nagodbe ili ako je on upao u imovinske neprilike,
* ne izvrši druge obveze u slučaju čega je ovim Ugovorom ili zakonom kao sankcija predviđen raskid ugovora.
* Ako je pravovremeno ispunjavanje građevinskog naloga ozbiljno dovedeno u pitanje zbog zapreka za koje je odgovoran Izvođač, te kada Izvođač ne može dokazati izvršavanje obveze u skladu s detaljnim dinamičkim planom čak i onda kada je određeni rok naknadno utvrđen od strane Naručitelja
* Ako Izvođač prolongira pridržavanje ugovornih međurokova npr. onih koji su utvrđeni detaljnim dinamičkim planom i ako, usprkos isteku određenog roka koji je određen uz naznaku za mogućnost odstupanja, ne dokaže pravovremeno izvršavanje predmeta gradnje

**Članak 28.**

1) Naručitelj raskida Ugovor putem pisane obavijesti Izvođaču.

2) U slučaju raskida Ugovora, Naručitelj će platiti Izvođaču samo izvedene radove. Šteta koju Izvođač može potraživati zbog raskida Ugovora prema ovom članku i prethodnom članku ovog Ugovora, obuhvaća samo običnu štetu koju je Izvođač imao zbog raskida Ugovora (što ne uključuje tzv. troškove uprave niti izmaklu korist ili povredu prava osobnosti).

3) Sudski vještak kojega odredi Naručitelj će nakon raskida Ugovora izvršiti procjenu izvršenog posla u odnosu na Ugovor. Ako je iznos koji treba dobiti Izvođač za izvršene radove veći od ukupnog iznosa svih nastalih šteta i/ili ugovorenih kazni do raskida Ugovora, onda će Naručitelj isplatiti Izvođaču razliku, a u suprotnom će od Izvođača tražiti naplatu razlike do punog iznosa nastalih šteta**.**

**RASKID UGOVORA OD STRANE IZVOĐAČA**

**Članak 29.**

1) Izvođač ima pravo raskinuti ovaj Ugovor:

* ako Naručitelj u bitnome ne izvršava svoje obveze iz Ugovora,
* u slučaju djelovanja više sile koje potpuno onemogućuje izvođenje radova za dulje od (šest) mjeseci.

**OBVEZE IZVOĐAČA U SLUČAJU RASKIDA UGOVORA**

**Članak 30.**

1) U slučaju raskida ugovora Izvođač je obvezan u primjerenom roku, a najduže u roku od 30 (trideset) dana:

* osloboditi gradilište od svojih strojeva, materijala i ljudi, te strojeva, materijala i ljudi svojih podizvođača,
* izvršiti primopredaju svih radova te predati dokumentaciju potrebnu za obavljanje tehničkog pregleda nadzornom inženjeru,
* konzervirati radove, tj. zaštiti ih od propadanja i oštećenja na tehnički prikladan i ispravan način,
* dovesti cestu i ostalu infrastrukturu u prvobitno stanje, odnosno stanje odgovarajuće za sigurnu upotrebu,
* potpisati primopredajni zapisnik,
* predati – vratiti investitoru glavne projekte temeljem kojih je dobivena potvrda na glavni projekt, izvedbenu projektnu dokumentaciju temeljem koje je izvodio radove, atestnu dokumentaciju za sve materijale koje je ugradio i ispitivanja koja je proveo, građevinski dnevnik i građevinsku knjigu ovjerenu po nadzornom inženjeru,
* dostaviti investitoru izjavu ovjerenu po odgovornoj osobi, a kojom izjavljuje da su radovi izvedeni po odobrenom projektu i u skladu sa važećim propisima,
* nakon predaje dokumenata iz ovoga članka, a najkasnije osmi dan nakon raskida ugovora, napustiti gradilište, oslobođeno od njegovih stvari i ljudi.

2) Ukoliko Izvođač ne izvrši u prethodnom stavku navedene obveze u za to određenim rokovima Naručitelj ima pravo naplatiti jamstvo za uredno ispunjenje Ugovora te, bez potrebe ishođenja odobrenja Izvođača, ukloniti s gradilišta materijal i strojeve Izvođača ili podugovaratelja na trošak Izvođača i pohraniti ih u javno ili drugo skladište na trošak Izvođača.

**Članak 31.**

(1) Ugovorne strane suglasne su da se Ugovor može prekinuti prije isteka roka valjanosti po dogovoru obiju ugovornih strana ili u slučaju nastupa sljedećih okolnosti:

* ako zbog više sile nije moguće stalno ispunjavati ugovorene obveze,
* ako nadležno tijelo uprave zabrani daljnje izvođenje radova,
* ako prestane potreba za izvođenjem radova,
* u slučaju kršenja odredaba ovog Ugovora od strane jedne od ugovornih strana i ako posljedice kršenja nisu otklonjene u roku određenom u pismenom upozorenju druge ugovorne stranke, ugovor se raskida odmah po prijemu pismene obavijesti o prekidu Ugovora,
* ako nastupe druge okolnosti ili događaji koji onemogućavaju ispunjenje ugovora.

**IMENOVANJE STRUČNJAKA I PREDSTAVNIKA NARUČITELJA**

**Članak 32.**

1) Izvođač je obvezan imenovati inženjera gradilišta odnosno voditelje radova koje je nominirao u ponudi te o tom imenovanju pisanim putem obavijestiti Naručitelja sukladno važećim propisima.

2) Tijekom izvršenja ugovora Izvođač može predložiti zamjenu nominiranih stručnjaka prema uvjetima propisanim u Dokumentaciji o nabavi koju mora odobriti Naručitelj.

3) Naručitelj će prihvatiti zamjenu samo ako predloženi novi stručnjak ima minimalno specifično iskustvo kao i stručnjak kojeg zamjenjuje

4) Naručitelj je obvezan tijekom uvođenja u posao imenovati osobe koje će biti predstavnici Naručitelja i u njegovo ime nadgledati izvršenje ovog Ugovora, te o tom imenovanju pisanim putem obavijestiti Izvođača.

5) Predstavnik Naručitelja predstavlja Naručitelja u odnosima koji nastanu temeljem ovog Ugovora te se cjelokupna komunikacija Izvođača prema Naručitelju obavlja preko njega.

**NADLEŽNOST ZA SPOROVE**

**Članak 33.**

1) Sve sporove koji bi proistekli iz ovog ugovora ili u vezi s njim ugovorne strane se rješavati dogovorno, a za slučaj nemogućnosti rješenja spora mirnim putem ugovorne strane suglasno utvrđuju nadležnost suda prema sjedištu Naručitelja.

**ZAVRŠNE ODREDBE**

**Članak 34.**

1) Sastavni dio ovog Ugovora su:

1. Dokumentacija o nabavi
2. Tehnička dokumentacija iz članka 1. stavka 2. ovog Ugovora,
3. Ponuda Izvođača br. \_\_\_ od \_\_. \_\_\_\_ 202\_\_. g.
4. Troškovnik s cijenama,
5. Detaljni dinamički plan,
6. Polica osiguranja
7. Jamstvo za uredno ispunjenje Ugovora,
8. Jamstvo za otklanjanje nedostataka u jamstvenom roku,
9. Svi drugi pismeni sporazumi i zapisničke konstatacije koje se u tijeku izvođenja radova utvrde, ukoliko su ih potpisali ovlašteni predstavnici ugovornih strana,
10. Sva druga dokumentacija nastala u svezi s predmetom ugovora.

**Članak 35.**

1) Kontakt osoba Naručitelja je \_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ u Upravnom odjelu za \_\_\_\_\_\_\_\_\_\_\_\_\_\_\_\_\_\_\_\_\_\_- Istarske županije.

Kontakt osoba Izvođača je \_\_\_ \_\_\_\_\_\_\_\_\_\_\_\_\_\_\_\_

**Članak 36.**

1) Ugovorne strane su suglasne da za sve što nije izrijekom navedeno u ovom Ugovoru vrijede odredbe Zakona o obveznim odnosima te drugih važećih zakonskih i drugih propisa.

**Članak 37.**

1) Ovaj je Ugovor sastavljen u 4 (četiri) istovjetna primjerka, od kojih svaki ima dokaznu snagu izvornika, i svaka ugovorna strana dobiva po 2 (dva) primjerka.

**Članak 38.**

1) Ugovor stupa na snagu danom potpisa (svih) ugovornih strana.

**ZA IZVRŠITELJA ZA NARUČITELJA**

**Direktor Župan**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_